text: Sådan er TV SYDs valgdækning
  19 november 2013 kl. 15.00
  Det er i aften kommunalvalget 2013 afgøres. TV SYD sender direkte fra alle 14 kommuner i landsdelen og undervejs kan du stille spørgsmål til valget. Se hvordan du kan følge med.
  TV SYD sender hele aften på TV SYD-kanalen fra kl. 19.30 ? 24.00. Værterne Mikkel Skovsgaard og Martin Skovmand har med sig i studiet politisk kommentator Poul-Erik Thomsen, som undervejs også vil besvare de spørgsmål seerne stiller på Twitter #kvsyd og TV SYDs Facebookside.
  Store dele af valgudsendelsen bliver vist direkte på TV2-kanalen. Det gælder tidspunkterne:
  kl. 19.30 ? 23.00
  kl. 23.20 ? 00.30
  Man kan desuden altid se hele valgudsendelsen på TV SYD-kanalen via live-stream fra forsiden af www.tvsyd.dk
  
  Web
  Hjemmesiden bliver aftenen igennem opdateret med valgnyheder og resultater. Man kan på de lokale sider under www.tvsyd.dk/kv13 få overblik over hver enkelt kommune. Her kan man også følge debatten og holde sig orienteret om fakta og kandidater m.m.
  På forsiden af tvsyd.dk har vi desuden live-blogging, hvor du kan følge valgaftenen i Esbjerg og Fredericia på tætteste hold.
  
  Spørgsmål og debat
  Hele aftenen holder vi øje med debatten på Twitter #kvsyd samt alle de lokale hashtags og vores Facebookside www.facebook.com/tvsyd Du kan allerede nu stille spørgsmål og deltage i debatten.
  Valgaftenen er i øvrigt det største tekniske og redaktionelle setup i TV SYDs historie.
  